
TUDÁS ÉS TEHETSÉG – A BKF VALID TEHETSÉGMŰHELYEINEK SZEREPE AZ INTÉZMÉNY ÉLETÉBEN

Tanulmányom célja, hogy bemutassam a tudásmenedzsment és a tehetségmenedzsment témakörében szerzett ismereteim tükrében a Budapesti Kommunikációs és Üzleti Főiskola VALID nevezetű tehetségprogramja által létrehozott tehetségműhelyekkel kapcsolatos tapasztalataimat. Ennek kapcsán átfogó képet kívánok nyújtani a tudásmenedzsment fogalmáról, hazai és nemzetközi fejlődéséről, a tudásközösségek elméleti és módszertani hátteréről, valamint a tehetségmenedzsment főbb téziseiről.
Ezek után szeretném bemutatni a VALID tehetségműhelyek működését. Ehhez interjúkat készítettem a program koordinátoraival, a műhelyek vezetőivel, valamint kérdőív segítségével felmértem a hallgatók véleményét is. Mindezt abból a célból tettem, hogy felmérjem a jelenlegi helyzetet, amelynek segítségével a jövőt illető kisebb javaslatok megfogalmazására vállalkozom.
S végül, de nem utolsó sorban – az összefüggések elemzésével – igyekszem közelebb hozni az elméletet a gyakorlathoz, s bemutatni azokat az átfedéseket, amelyeket felhasználva fejleszthetők a tehetségműhelyek.



